Den kastaliske kilde

Den kastaliske kilde er en hellig kilde ved Delfi i Hellas. Den ligger ved en kløft mellom Faedriades ved Delfi  og var det stedet i antikken hvor alle deltakere i de pythiske leker, og de som kom for å konsultere det delfiske orakelet var forpliktet til å stoppet ved kilden for å rense seg selv. Navnet er avledet fra nymfen Kastalia.

Kilden ga også drikke- og vaskevann for prestinnene som uttalte seg ved oraklet. Vann ble også ledet til den likelydende kilden som var lokalisert mellom Apollons temenos og det antikke gymnasium. Kilden var også stedet hvor romerske poeter kom for å motta lyrisk inspirasjon. På dette stedet forteller tradisjonen at Apollon drepte slangen Python og det var av den grunn at stedet ble betraktet som hellig.

To kilder 
Den kastaliske kilden er eldre enn klassiske Delfi. Kilden ble antagelig bygd i tiden rundt 600-590 f.Kr. i nærheten av oldtidsveg, og ble gjenoppusset flere ganger. Den er fortsatt synlig i dag ved den moderne veg som en rektangulær struktur på 8,2 ganger 6,6 meter som inngjerder med marmor en steinbygd tank med et system av inntak- og avløpsrør. Foran er det steinsatt terrasse med steinbenker som blir nådd via en liten trapp med åtte trinn. Vannet blir ledet til tanken fra kilden ved et rør under jorden som hogd ut av fjellet.

Den senere kastaliske kilden, som kalles for Nedre Kastalia, er datert til 100-tallet f.Kr. Den er lokalisert rundt 50 meter lengre opp i fjellsiden og nærmere kildens utløp, er det som er beskrevet av geografen Pausanias. Denne kilden var bygd på innsiden av en smal tank, 11 meter lang og 12,5 meter dyp. I hellenistisk eller kanskje romersk tid ble det uthult nisjer i fjellet for å kunne legge igjen votivgaver for nymfen Kastalia. I henhold til gresk mytologi ble Kastalia omformet av Apollon til en kilde ved Delfi. Det ble sagt at hun kunne inspirere diktere og poeter som drakk hennes vann eller lyttet til hennes stille lyd. Den største av disse votivnisjene ble etter den bysantinske perioden omformet til et kapell for den hellige Johannes Døperen.

Begge kildene ble arkeologisk undersøkt i henholdsvis 1878 og 1960, deretter ble begge monumentene konservert og restaurert.

Annen bruk 
Den kastaliske kilde ble en betegnelse for en brønn av poetisk inspirasjon, delvis ved at den ble forvekslet med den pierianske kilde i oldtidens Makedonia som var hellig for musene. Den kastaliske gruppe, en skotsk gruppe av poeter eller makar, som var tilknyttet hoffet til kong Jakob VI av Skottland (inkludert kongen selv) hadde tatt sitt navn fra denne kilden.

Det er en liten amerikansk by med 556 beboere (2010) kalt Castalian Springs i Tennessee. En naturlig kilde her ble et samlested for dyr. Isaac Bledsoe oppdaget kilden i 1772 og bygde et fort her i 1783. Han bosatte seg med sin bror og deres familier ved kilden i 1787. Indianere drepte brødrene og de er gravlagt 450 meter nordvest for kilden. Området ble derfor kalt for Bledsoe's Lick. Rundt 1838 endret samfunnet navnet til Castalian Springs. På denne tiden var det kommet en fornyet interesse for klassiske Hellas og Roma.

I Castalia i Ohio, en liten amerikansk by på 935 beboere (2000), er også oppkalt etter det berømte stedet i Delfi.

Kastalia ble også inspirasjon for den tyske forfatteren Hermann Hesse som benyttet navnet som en fiktiv provins i hans hovedverk fra 1943, Glassperlespillet.

Referanser

Eksterne lenker 
 «Castalian Spring» hos Livius.org

Kilder
Antikkens Hellas